Anexa la Proiectul de hotărâre nr. 82/11508/25.02.2022



ACORD DE ASOCIERE  -  cadru
în scopul realizării  lucrărilor de modernizare și reabilitare a unor sectoare   
din drumul național  DN 76


PĂRȚILE:
I. MUNICIPIUL BRAD, prin Consiliul Local al Municipiului Brad, cu sediul în municipiul Brad, strada Independenței, nr. 2, județul Hunedoara, reprezentat prin Primar, domnul Florin CAZACU, în calitatea de asociat 1- titular al dreptului de administrare

și

	II. JUDEȚUL HUNEDOARA, prin Consiliul Județean Hunedoara, cu sediul în municipiul Deva, B-dul 1 Decembrie 1918, nr.28, județul Hunedoara, reprezentat prin Președinte, domnul Laurențiu NISTOR, în calitate de asociat 2 – administrator.

	Având în vedere următoarele:
- Prevederilor art. 35 alin. (1) din Legea nr. 273/2006 privind finanțele publice locale, cu modificările și completările ulterioare;
- Prevederile  art. 1.400 din Legea nr. 287/2009 privind Codul Civil, republicată, cu modificările și completările ulterioare;
- Prevederile  art. 6 alin. (1), art. 20, art. 21 alin. (10),  art. 22^1, alin. (3) - (11) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare; 
- Protocolul de predare - preluare nr. 42017/41012/2021 încheiat între Ministerul Transporturilor și Infrastructurii și Municipiul Brad;
- Prevederile  art. 129 alin. 1, alin. 2 lit. e, alin. 9 lit. a și alin. 14 din  Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
- Hotărârea nr. ____/______2022 a Consiliului Județean Hunedoara privind aprobarea asocierii Județului Hunedoara cu Municipiului Brad în scopul realizării   lucrărilor  de reparare și reabilitare a unor sectoare din drumul național  DN 76;
- Hotărârea nr. ____/______2022 a Consiliului Local al Municipiului Brad  privind aprobarea asocierii Municipiului Brad cu  Județul Hunedoara în  scopul realizării lucrărilor  de reparare și reabilitare a unor sectoare din drumul național  DN 76;

Prezentul acord intră în vigoare, respectiv va fi semnat ulterior obținerii acordului proprietarului  Ministerul Transporturilor și Infrastructurii referitor la preluarea de către Consiliul Județean Hunedoara a administrării sectoarelor de drum național DN 76, cuprinse între km 28+600-  km 29+900 și Km 32+290-Km 35+400 aflat în intravilanul Municipiului Brad.

Prin prezentul acord de asociere părțile stabilesc  următoarele:

  	1. OBIECTUL  ACORDULUI DE ASOCIERE  
	1.1. - Obiectul prezentului acord este transmiterea temporară către Consiliului Județean Hunedoara a dreptului de administrare asupra sectoarelor cuprinse între km 28+600 -  km 29+900 și Km 32+290-Km 35+400  din drumul național  DN 76 (DN7- Șoimuș – Brad - Baia de Criș - limită județ Arad), sectoare situate în intravilanul municipiului Brad, aflate în proprietatea statului și în administrarea Consiliului Local al Municipiului Brad.
	1.2. - Transmiterea sectoarelor,  din  drumul național mai sus precizate, în administrarea temporară a Consiliului Județean Hunedoara se face în scopul finanțării și realizării  de  către Consiliul Județean Hunedoara a lucrărilor necesare de modernizare  și reabilitare.
După finalizarea lucrărilor de modernizare  și reabilitare (recepția finală), sectoarele de drum revin în administrarea directă a Consiliului Local al Municipiului Brad.

	2.  DURATA  ACORDULUI DE ASOCIERE
          2.1. - Darea în administrare temporară a sectoarelor cuprinse între km 28+600-  km 29+900 și  Km 32+290-Km 35+400  din drumurl național DN76 se face până la expirarea garanției lucrărilor executate (recepția finală).
          2.2. - Prezentul acord intră în vigoare la data încheierii procesului verbal de predare-primire a  sectoarelor precizate mai sus, din drumul național DN76, semnat între reprezentanții desemnați ai celor două părți implicate. 
	După finalizarea lucrărilor de modernizare şi reabilitare, sectoarele din drumul național DN76  se predau prin proces - verbal de predare - primire către titularul dreptului de administrare – Consiliul Local al Municipiului Brad.
	
3. DREPTURILE PĂRȚILOR

3.1. - Drepturile Consiliului Local al Municipiului Brad
Consiliul Local al Municipiului Brad are următoarele drepturi:
a) să urmărească îndeplinirea obligaţiilor asumate de către Consiliul Județean Hunedoara prin prezentul acord de asociere;
b) să inspecteze sectoarele de drum național transmise în administrare, să verifice stadiul şi calitatea lucrărilor de reabilitare  şi modernizare, precum şi modul în care este satisfăcut interesul public prin realizarea acestor lucrări. Verificarea se va efectua cu notificarea prealabilă a Consiliului Județean Hunedoara;
c) să participe prin reprezentanţi desemnaţi, la procedurile de recepţie a lucrărilor;
d) să ceară, prin reprezentanţii desemnaţi în comisiile de recepţie, refacerea/suplimentarea unor lucrări, atunci când se constată deficienţe în execuţia lucrărilor.

3.2. - Drepturile Consiliului Județean Hunedoara
Consiliului Județean Hunedoara în calitatea dobândită de administrator temporar, are următoarele drepturi:
a) să administreze în mod direct, pe riscul şi pe răspunderea sa, sectoarele de drum național preluate în administrare;
b) să execute lucrările de modernizare și reabilitare  a sectoarelor de drum preluate, în care sens este îndreptățit să facă toate demersurile necesare executării lucrărilor.

4. OBLIGAȚIILE PĂRȚILOR

4.1. - Obligaţiile  Consiliului Local al Municipiului Brad
Consiliul Local al Municipiului Brad are următoarele obligaţii:
a) să nu îl tulbure pe administrator în exerciţiul drepturilor rezultate din prezentul acord de asociere;
b) să notifice administratorul la apariţia oricăror împrejurări de natură să aducă atingere drepturilor/intereselor administratorului;
c) să facă predarea sectoarele de drum național, prin proces-verbal de predare-primire la solicitarea Consiliului Județean Hunedoara.

4.2. - Obligaţiile Consiliului Județean Hunedoara
Consiliul Județean Hunedoara- în calitatea dobândită de administrator temporar, are următoarele obligaţii:
1. să administreze sectoarele de drum național preluate, potrivit scopului prevăzut la pct. 1.2.din prezentul acord;
1. să aibă acordul prealabil al Consiliului Local al Municipiului Brad privind execuția lucrărilor în zona drumului național;
1. să nu modifice traseul drumului și să nu impună restricții de circulație fără acordul Consiliului Local al Municipiului Brad;
1. să prezinte o dată cu propunerea de preluare a sectoarelor de drum național, calendarul de execuție a lucrărilor  și obligațiile în vederea realizării;
1. să nu modifice încadrarea drumului din punct de vedere a capacității portante, fără acordul Consiliului Local al Municipiului Brad;
1. să execute lucrările de întreţinere periodică şi reparaţii, pentru menţinerea stării de viabilitate a drumului, pe durata acordului de asociere;
1.  să asigure funcţionarea sectoarelor de drum în condiţii corespunzătoare, cu respectarea prevederilor legale privind regimul juridic al drumului.

5. ÎNCETAREA ACORDULUI DE ASOCIERE 

Prezentul acord încetează în următoarele situaţii:
a) prin acordul părţilor, în aceast caz, încheindu-se un act adiţional semnat de părţi;
b) la data expirării termenului de garanției a execuţiei lucrărilor;

6. ALTE CLAUZE

6.1. - Prezentul acord de asociere intră în vigoare ulterior obținerii acordului  Ministerului Transporturilor și Infrastructurii referitor la preluarea de către Consiliul Județean Hunedoara a administrării sectoarelor de drum național DN 76, cuprinse între km 28+600 -  km 29+900 și Km 32+290 - Km 35+400 aflat în intravilanul Municipiului Brad.
6.2. - Prezentul acord se poate modifica prin acte adiţionale semnate de către părţi, cu respectarea normelor legale în vigoare. Nici o parte, nu poate modifica în mod unilateral prezentul acord.
6.3. - Prezentul Acord de asociere se completează cu legislaţia în materie.
6.4. - Eventualele divergenţe în derularea Acordului i se soluţionează pe cale amiabilă. Cele ce nu pot fi soluţionate amiabil se vor soluţiona de instanţele competente.
6.5. - Forţa majoră exonerează părţile de îndeplinirea obligaţiilor asumate prin prezentul acord. 

